Diari Oficial de la Generalitat Valenciana


Sumari del DOGV 3019, del 23-06-1997 (1997/8574)

DECRET 182/1997, de 3 de juny, del Govern Valencià, pel qual es crea el Registre de Títols Acadèmics i Professionals de la Comunitat Valenciana.
------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1997/06/03/182**

### Versions

 27/09/1999 - Actualitat  Text inicial: 24/06/1997 - 26/09/1999 

### Dades del document

Número de DOGV
:   3019

Data del DOGV
:   23-06-1997

Secció del DOGV
:   DISPOSICIONS GENERALS

Número del document
:   1997/8574


Data del document
:   03-06-1997

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 27.09.1999**

**Decret 182/1997, de 3 de juny, del Govern Valencià, pel qual es crea el Registre de Títols Acadèmics i Professionals de la Comunitat Valenciana..**

**[(DOCV núm. 3019 de 23.06.1997)](http://www.docv.gva.es/datos/1997/06/23/pdf/1997_8574.pdf) Ref. 1628/1997**

La Llei Orgànica 1/1990, de 3 d'octubre, d'Ordenació General del Sistema Educatiu, especifica, en l'article 4.4, que els títols acadèmics i professionals seran homologats per l'Estat i expedits per les administracions educatives en les condicions previstes en aquesta llei i per les normes bàsiques i específiques que a aquest efecte es dicten.

El Reial Decret 733/1995, de 5 de maig, aprova les normes reguladores de les condicions en què haurà de portar-se a cap, per part de les administracions educatives competents, l'expedició dels títols corresponents a estudis establerts per la Llei Orgànica 1/1990, de 3 d'octubre, garantit el seu caràcter oficial pel que fa a la seua validesa en tot el territori espanyol i al seu reconeixement internacional.

Posteriorment, el Reial Decret 1.953/1996, de 23 d'agost, aprova l'ampliació dels serveis de l'administració de l'Estat traspassats a la Comunitat Valenciana pel Reial Decret 2.093/1983, de 28 de juliol, en matèria d'educació, amb els relatius a l'expedició de títols acadèmics i professionals corresponents als ensenyaments establerts per la Llei Orgànica 1/1990, de 3 d'octubre.

En compliment de l'article 4 del Reial Decret 733/1995, escau crear un Registre de Títols Acadèmics i Professionals de la Comunitat Valenciana corresponents als ensenyaments establerts per la Llei Orgànica 1/1990, de 3 d'octubre.

En virtut d'això, a proposta del conseller de Cultura, Educació i Ciència, i després de la deliberació prèvia del Govern Valencià, en la reunió del dia 3 de juny de 1997,

DECRETE

**Article primer** ****[1]****

Es crea el Registre de Títols Acadèmics i Professionals de la Comunitat Valenciana, on s'inscriuran els títols expedits per la Generalitat Valenciana, dins de l'àmbit de les seues competències, a l'alumnat que haja finalitzat els seus estudis en centres docents de la comunitat. El dit registre estarà adscrit a la Direcció General de Centres Docents de la Conselleria de Cultura, Educació i Ciència.

**Article segon** ****[2]****

El Registre de Títols Acadèmics i Professionals haurà de ser públic, i en este s'hauran d'inscriure: tots els títols acadèmics i professionals corresponents als ensenyaments establits per la Llei Orgànica 1/1990, de 3 d'octubre, d'Ordenació General del Sistema Educatiu; els títols a què es referix el Reial Decret 967/1988, de 2 de setembre, en matèria d'ensenyaments d'idiomes, i el títol de Tècnic d'Empreses i Activitats Turístiques a què es referix el Reial Decret 1.496/1995, de 8 de setembre. Així mateix, també seran objecte d'inscripció els títols en els quals la normativa que establisca el seu règim jurídic determine la seua inscripció en el dit registre.

**Article tercer**

En el funcionament d'aquest registre i en l'accés a les seues dades caldrà observar les normes establertes per la Llei Orgànica 5/1992, de 29 d'octubre, de Regulació del Tractament Automatitzat de les Dades de caràcter personal i les incloses en l'article 37 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

**Article quart**

Els centres docents, d'ofici o després de la sol·licitud prèvia de la persona interessada, segons els casos, proposaran l'expedició dels títols acadèmics i professionals i la seua inscripció en el registre, de conformitat amb les dades personals de l'alumne i dels ensenyaments cursats que figuren en el seu expedient.

**Article cinquè**

La inscripció de cada títol en el registre constarà de les següents dades:

- Cognoms i nom del titular.

- Data de naixement i municipi.

- Nacionalitat.

- Número de DNI o passaport.

- Estudis superats: Reial Decret regulador dels ensenyaments mínims i norma que aprova el pla d'estudis.

- Centre docent on l'alumne va finalitzar els corresponents estudis (la seua denominació, número de codi, municipi i província).

- Qualificació obtinguda en aquells supòsits en què hi haja qualificació final, en virtut d'una norma de caràcter bàsic.

- Denominació del títol.

- Clau de registre.

**Article sisè**

1. Els títols inscrits són documents públics i només podran ser modificats, alterats o esmenats quan legalment escaiga.

2. L'expedició d'un exemplar duplicat d'un títol per extraviament, destrucció o altres causes, tindrà la mateixa clau de registre que l'original.

**Article setè**

Els titulats de la Comunitat Valenciana podran exercir el dret de modificació o esmena de les dades que figuren en el Registre de Títols Acadèmics i Professionals davant la Direcció General de Centres Docents, quan legalment escaiga.

**Article vuitè**

Es donarà compte de les inscripcions del Registre de Títols Acadèmics i Professionals de la Comunitat Valenciana al Registre Central de Títols del Ministeri d'Educació i Cultura, en el termini màxim d'un mes comptador des de la data del corresponent assentament en el registre.

**Article nové** ****[3]****

Es crea, en el Registre de Títols Acadèmics i Professionals de la Comunitat Valenciana, una secció diferenciada per a inscriure els títols de Tècnic d'Empreses i Activitats Turístiques.

DISPOSICIONS FINALS

**Primera**

S'autoritza al conseller de Cultura, Educació i Ciència perquè desplegue el que es preveu en aquest decret.

**Segona**

Aquest decret entrarà en vigor l'endemà de la seua publicació en el Diari Oficial de la Generalitat Valenciana.

València, 3 de juny de 1997

El President de la Generalitat Valenciana,

EDUARDO ZAPLANA HERNÁNDEZ-SORO

El Conseller de Cultura, Educació i Ciència,

FRANCISCO E. CAMPS ORTIZ 

---

****[1]****Article 1: Modificat pel **[Decret 152/1999, de 17 de setembre](http://www.docv.gva.es/index.php?id=26&urlhttp%3A%2F%2Fwww_docv_gva_es%2Findex_php%3Fid=26&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D5%26ANYO_DISPOSICION%3D2005&sig=2965/1999&url_lis)**, del Govern Valencià, de modificació del Decret 182/1997, de 3 de juny, pel qual crea el Registre de Títols Acadèmics i Professionals de la Comunitat Valenciana (DOCV núm. 3591 de 27.09.1999) Ref. Base de dades 2965/1999.

****[2]****Article 2: Modificat pel **[Decret 152/1999, de 17 de setembre](http://www.docv.gva.es/index.php?id=26&urlhttp%3A%2F%2Fwww_docv_gva_es%2Findex_php%3Fid=26&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D5%26ANYO_DISPOSICION%3D2005&sig=2965/1999&url_lis)**.

****[3]****Article 9: Introduït pel **[Decret 152/1999, de 17 de setembre](http://www.docv.gva.es/index.php?id=26&urlhttp%3A%2F%2Fwww_docv_gva_es%2Findex_php%3Fid=26&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D6%26TD%3DLlei%26SOLO_NUMERO_DISPOSICION%3D5%26ANYO_DISPOSICION%3D2005&sig=2965/1999&url_lis)**.


Còpia Permalink ELI